મુંબઈ સ્થિત ટોચની નોન-બેંકીંગ ફાઈનાન્સ કંપનીના એક સીનીયર અધિકારીએ કહ્યું કે 9મી નવેમ્બર સુધીમાં અંદાજીત 50000 કરોડનું રીડમ્પશન થવાનું છે તે પૈકી 5000 કરોડનું રીડમ્પશન સંકટમાં સપડાયેલી હાઉસીંગ ફાઈનાન્સ કંપનીનું છે. અત્યારની સ્થિતિએ મોટાભાગના મ્યુચ્યુઅલ ફંડ પ્રવાહીતતાની કટોકટી ભોગવી રહ્યા છે. રોકડ નાણાં પાછા ખેંચાઈ ગયા છે. એકાદ ડિફોલ્ટ પણ માર્કેટમાં મોટો પ્રત્યાઘાત સર્જી શકે છે.